היום, רביעי, 24 ביוני, נערך דיון בבית המשפט המחוזי בתל אביב במעמד כבוד השופט חאלד כבוב.
בבוחנו את פניית התובעים ותגובת הנהלת "אשכולות" ובאי כוחה אבי אורדו וגיא וורטהים ממשרד ש.הורביץ הציע השופט לצדדים לא לקיים את ההליך בבית המשפט אלא בגישור. "אשכולות" קיבלה את החלטת כבוד השופט.
השופט לא קיבל את בקשת בעלי המניות להשית את הוצאות הגישור על "אשכולות" בלבד אלא פסק שההוצאות יחולקו בין שני הצדדים.
כבוד השופט חאלד כבוב: "טוב עשו באי כוח הצדדים שעה שקיבלו את המלצת בית המשפט להסתייע במגשר, שינסה להביא את הצדדים לכדי הסכמה. זאת להתרשמותי הסוגייה המשפטית שעומדת על הפרק אינה כה מורכבת ולא הייתה מצריכה את בית המשפט פרק זמן ארוך על מנת להכריע בה". עוד הוסיף: "בית המשפט מצפה מהצדדים לסיים את הליך הגישור תוך 90 יום מהיום וזאת כאמור לאור התרשמותי שאין מדובר בסוגיות שמורכבות במיוחד, בייחוד כאשר הצדדים הניחו בפתח הדיון לפני בית משפט את האפשרות להכריע על סמך התקצירים שהוגשו לבית משפט תוך מתן אפשרות לסכם את טענותיהם בדיון היום.
״אשכולות״ שמחה על החלטת בית המשפט שהבהיר שחילוקי הדעות בין הצדדים יידונו בהליך גישור. כפי שאשכולות טענה לאורך כל הדרך, התביעה מיותרת ונסובה בעיקרה סביב מאוויים אישיים.